《揭富阳孝子门》
宋代·程珌

去年何明正，有妇方笄年。
母病偕幼弟，奉佛祈病蠲。
既蠲未全已，剖肝代兰荃。
今年盛立旺，二子亦奇伟。
兄肝起母病，弟复先割股。
人生贵男儿，愧此簪笄女。
峨峨儒冠弁，愧此田家子。
予谬为令长，冥愚化不宣。
彼直天性厚，或以上泽覃。
劳之缗酒廪，重为此诗篇。
揭之旌其门，观风盛采旃。
既以观邦人，庶几风普天。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。